*Tämä artikkeli käsittelee vuonna 1999 syntynyttä jääkiekkomaalivahtia. Samannimisestä vuonna 1991 syntyneestä jääkiekkohyökkääjästä kertoo artikkeli Daniil Tarasov (jääkiekkohyökkääjä).*

**Daniil Vadimovitš Tarasov** (ven. Даниил Вадимович Тарасов; s. 27. maaliskuuta 1999 Novokuznetsk, Venäjä) on venäläinen jääkiekkomaalivahti, joka pelaa NHL-seura Columbus Blue Jacketsin organisaatiossa.

Ura
---

### Seuraura

Tarasov syntyi Novokuznetskissa, kun hänen isänsä Vadim pelasi siellä. Daniil Tarasovin kasvattajaseura on kuitenkin Salavat Julajev Ufa. Hän pelasi 8-vuotiaaksi asti kenttäpelaajana, kunnes Tarasov vaihtoi maalivahdin pelipaikalle. Kaudella 2014–2015 hän vahvisti Jugra Hanty-Mansijskia Venäjän C-nuorten sarjan finaaleissa. Kaudella 2015–2016 Tarasov debytoi Tolpar Ufan joukkueessa Venäjän nuorten sarja MHL:ssä, jossa hän pelasi yhdeksän runkosarja- ja kaksi playoff-ottelua. Kauden 2016–2017 Tarasov oli kokonaan pelaamatta loukkaantumisen vuoksi.

Columbus Blue Jackets varasi Tarasovin kolmannella kierroksella 86. pelaajana NHL:n varaustilaisuudessa 2017, vaikka hän ei pelannut edellisellä kaudella lainkaan. Kaudella 2017–2018 Tarasov toimi Tolpar Ufan MHL-joukkueen selkeänä ykkösmaalivahtina ja torjui 40 pelaamassaan runkosarjaottelussa kuusi nollapeliä. Kaudella 2018–2019 hän debytoi miesten peleissä. Tarasov pelasi suurimman osan kaudestaan VHL-joukkue Toros Neftekamskissa. Hän pelasi 25 runkosarjaottelua torjuen 17 voittoa ja kaksi nollapeliä sekä 17 playoff-ottelua torjuen yhdeksän voittoa ja yhden nollapelin. Tarasov valittiin VHL:n tammikuun kuukauden tulokkaaksi ja 15. tammikuuta liigan viikon maalivahdiksi. Hänet valittiin kauden päätteeksi VHL:n vuoden tulokkaaksi. Tarasov debytoi kauden aikana myös Salavat Julajev Ufan KHL-joukkueessa, jossa hän pelasi kaksi ottelua. Tarasov teki KHL-debyyttinsä 14. helmikuuta 2019 vieraissa Admiral Vladivostokia vastaan. Hän torjui joukkueensa 3–0-tappioon päättyneessä ottelussa 32 kertaa. Kauden jälkeen Salavat Julajev tarjosi Tarasoville jatkosopimusta, mutta hän kuitenkin kieltäytyi tästä ja näki paremmaksi kehittyä toisessa liigassa.

Toukokuussa 2019 Tarasov teki kolmivuotisen NHL-tulokassopimuksen Columbus Blue Jacketsin kanssa. Kesäkuussa seura lainasi hänet kaudeksi 2019–2020 SM-liigajoukkue Porin Ässiin. Tarasov nousi joukkueen selkeäksi ykkösmaalivahdiksi ja pelasi 41 runkosarjaottelua torjuen yhden nollapelin. Syyskuussa 2020 Blue Jackets lainasi hänet koko kauden 2020–2021 kattavalla sopimuksella Salavat Julajev Ufan KHL-joukkueeseen. Tarasov toimi pääasiassa kakkosmaalivahtina Juha Metsolalle. Hän pelasi KHL:ssä 16 runkosarja- ja kaksi playoff-ottelua torjuen kaksi nollapeliä. Tarasov pelasi kauden aikana myös viisi ottelua Toros Neftekamskin VHL-joukkueessa. KHL-kauden päätyttyä, maaliskuun 2021 lopulla hän siirtyi AHL-joukkue Cleveland Monstersin vahvuuteen. Tarasov pelasi siellä kuusi runkosarjaottelua. Hänet kutsuttiin myös kahdesti Blue Jacketsin NHL-joukkueen varamiesten "taksiryhmään".

### Maajoukkueura

Tarasov pelasi alle 20-vuotiaiden MM-kilpailuissa vuonna 2019, jolloin hän voitti pronssia. Tarasov pelasi suurimman osan alkulohkon otteluista ja hänet valittiin Sveitsiä vastaan pelatun ottelun päätteeksi Venäjää ottelun parhaaksi pelaajaksi. Suurimman osan koko turnauksen otteluista ja pudotuspelit pelasi kuitenkin Pjotr Kotšetkov.

Tarasov pelasi myös alle 18-vuotiaiden MM-kilpailuissa vuonna 2016. Hän sai joukkueesta paikan Venäjän joukkueesta, kun Venäjän jääkiekkoliitto hyllytti vähin äänin ennen kisoja koko MM-leirille osallistuneen ryhmänsä, josta yli puolet oli lähteiden mukaan jäänyt dopingtesteissä kiinni kielletyksi luokitellun meldoniumin käytöstä. Kisojen pääikäluokkaa eli vuonna 1998 syntyneitä edustaneen rungon tilalle liitto lähetti turnaukseen Venäjän alle 17-vuotiaiden maajoukkueen, jonka runko koostui vuonna 1999 syntyneistä. Joukkueessa pelasi myös kolme vuonna 1998 syntynyttä Pohjois-Amerikassa pelannutta kiekkoilijaa, jotka eivät olleet mukana dopingrikkomuksesta syytetyssä MM-leiriryhmässä. Tarasov kantoi suurimman osan Venäjän torjuntavastuusta. Valmennus valitsi hänet joukkueensa turnauksen yhdeksi kolmesta parhaasta pelaajasta.

Venäjän A-maajoukkuetta Tarasov edusti Beijer Hockey Gamesissa vuonna 2021, jolloin hän puki kahteen otteluun, mutta Tarasov ei saanut turnauksessa kuitenkaan peliaikaa. Hän edusti myös Venäjän B-maajoukkuetta Deutschland Cupissa vuonna 2018, jolloin Tarasov pelasi turnauksessa yhden ottelun.

Muuta
-----

Tarasov on toisen polven ammattilaisjääkiekkomaalivahti, sillä hänen kazakstanilaislähtöinen isänsä Vadim Tarasov pelasi omalla urallaan yhteensä 18 kautena Venäjän pääsarjatasoilla (Kansainvälinen liiga, Superliiga ja KHL). Hänet valittiin kolmesti Superliigan parhaaksi maalivahdiksi (1999, 2000 ja 2001). Nykyään Vadim toimii Salavat Julajev Ufan KHL-joukkueen maalivahtivalmentajana.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2015–2016 | Tolpar Ufa | MHL | 9 | 3 | 0 | 0 | 282 | 12 | 0 | 2.55 | 91,8 | 2 | 0 | 2 | 79 | 2 | 0 | 1.52 | 93,3 |
| 2016–2017 | Tolpar Ufa Loukkaantunut | MHL |  |  |  |  |  |  |  |  |  |  |  |  |  |  |  |  |  |
| 2017–2018 | Tolpar Ufa | MHL | 40 | 24 | 10 | 5 | 2171 | 67 | 6 | 1.85 | 92,8 | 3 | 0 | 3 | 178 | 7 | 0 | 2.36 | 90,1 |
| 2018–2019 | Salavat Julajev Ufa | KHL | 2 | 0 | 1 | 1 | 84 | 4 | 0 | 2.86 | 91,7 | – | – | – | – | – | – | – | – |
|  | Toros Neftekamsk | VHL | 25 | 17 | 6 | 2 | 1404 | 40 | 2 | 1.71 | 92,8 | 17 | 9 | 8 | 1091 | 34 | 1 | 1.87 | 93,0 |
| 2019–2020 | Ässät | SM-liiga | 41 | 11 | 17 | 9 | 2251 | 102 | 1 | 2.72 | 89,9 | – | – | – | – | – | – | – | – |
| 2020–2021 | Salavat Julajev Ufa | KHL | 16 | 11 | 3 | 2 | 900 | 31 | 2 | 2.07 | 92,5 | 2 | 0 | 0 | 44 | 0 | 0 | 0.00 | 100 |
|  | Toros Neftekamsk | VHL | 5 | 3 | 1 | 1 | 305 | 11 | 0 | 2.16 | 90,9 | – | – | – | – | – | – | – | – |
|  | Cleveland Monsters | AHL | 6 | 4 | 2 | 0 | 361 | 19 | 0 | 3.16 | 89,6 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2016 | U18 | 5 | 2 | 1 | 228 | 8 | 1 | 2.11 | 92,1 |
| 2019 | JMM | 3 | 2 | 0 | 129 | 6 | 1 | 2.80 | 89,3 |

Lähteet
-------

* Daniil Tarasov The Internet Hockey Databasessa (englanniksi)
* Daniil Tarasov Eurohockey-sivustolla (englanniksi)
* Daniil Tarasov *Elite Prospects*. Everysport Media Group AB.  (englanniksi)

### Viitteet

1. 1 2  Tilastot *liiga.fi*. Jääkiekon SM-liiga Oy. Viitattu 8.4.2020.
2. 1 2 3 4 5 6 7 8  Daniil Tarasov *Elite Prospects*. Everysport Media Group AB.  (englanniksi)
3. 1 2  Riihentupa, Timo: Ässien maalilla seisoo ujo jättiläinen, joka suututti seuransa KHL:ssä ja viestii käännösohjelman avulla *is.fi*.  5.11.2019. Pori:  Sanoma Media Finland Oy. Viitattu 8.4.2020.
4. ↑  Daniil Tarasov Stats, Profile, Bio, Analysis and More *sportsforecaster.com*. XML Team Solutions, LLC. Viitattu 11.6.2019. (englanniksi)[vanhentunut linkki]
5. ↑  Протокол игры: Адмирал - Салават Юлаев *khl.ru*.  14.2.2019. КХЛ. Viitattu 11.6.2019. (venäjäksi)
6. ↑  Blue Jackets sign Tarasov to entry level contract *nhl.com/bluejackets*.  4.5.2019. Columbus Blue Jackets. Viitattu 11.6.2019. (englanniksi)
7. ↑  Blue Jacketsin venäläinen huippulupaus Daniil Tarasov Ässien maalille *Jatkoaika.com*.  10.6.2019. Jatkoaika r.y. Viitattu 11.6.2019.
8. 1 2  Daniil Tarasov Eurohockey-sivustolla (englanniksi)
9. ↑  Lahtinen, Miikka: Columbus Blue Jackets lainaa Ässistä tutun maalivahdin Eurooppaan – kirittää suomalaistähteä *nhlsuomi.com*.  16.9.2020. Nordic Sport Media. Viitattu 1.12.2020.
10. ↑  Blue Jackets assign goaltender Daniil Tarasov to Monsters *clevelandmonsters.com*.  27.3.2021. Cavaliers Operating Company, LLC. Viitattu 14.8.2021. (englanniksi)
11. ↑  Daniil Tarasov Stats, Profile, Bio, Analysis and More *sportsforecaster.com*. XML Team Solutions, LLC.  Arkistoitu 14.8.2021. Viitattu 14.8.2021. (englanniksi)
12. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  5.1.2019. IIHF.  Arkistoitu 3.3.2021. Viitattu 11.6.2019. (englanniksi)
13. ↑  Elite Prospects - Russia U20 *eliteprospects.com*. Everysport Media Group AB. Viitattu 11.6.2019. (englanniksi)
14. ↑  Skandaali mahdollistamassa superlupauksen MM-kisat kaksi vuotta vanhempien ikäryhmässä *suomikiekko.com*.  7.4.2016. Nordic Sport Media. Viitattu 11.6.2019.
15. ↑  Lahtinen, Matias: Leijonat saa EHT-turnauksessa vastaansa Venäjän, Ruotsin sekä Tšekin uudistetut kokoonpanot *Jatkoaika.com*.  10.2.2021. Jatkoaika r.y. Viitattu 14.8.2021.
16. ↑  Vadim Tarasov *Elite Prospects*. Everysport Media Group AB.  (englanniksi)